《度庾岭数里山势郁秀松萝蒙蔚怪石嵌空苔绣错出有作》
明代·赵进美

劳役获幽赏，炎荒慰此行。桃花春坞静，松叶石梁清。

路逐溪声得，山如人意成。晚霞生积翠，斜日鸟边明。

作者简介：（1619—?）明末清初山东益都人，字嶷叔，一字韫退，号清止。明崇祯十三年进士。清康熙间官至福建按察使。诗清真绝俗。有《清止阁集》。